S-2837/2023

Mál þetta, sem dómtekið var í dag, höfðaði Lögreglustjórinn á Suðurnesjum með ákæru útgefinni 20. október 2023, „á hendur: F-x-x A-x-x U-x-x, fæðingardagur: [...], ríkisfang; [...] fyrir brot gegn lögum um ávana- og fíkniefni með því að hafa sunnudaginn 1. október 2023, staðið að innflutningi á samtals 137,38 gaf kókaíni til söludreifingar á Íslandi, en fíkniefnin flutti ákærði til Íslands sem farþegi með flugi nr. [...], frá [...] í [...]til Keflavíkurflugvallar, falin innanvortis.

Telst háttsemi þessi varða við 2. sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk samtals 137,38 gaf kókaíni samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.“

Ákærði mætti við þingfestingu málsins í dag, játaði brot sitt án undandráttar og samþykkti upptökukröfu. Var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði krefst þess í málinu að honum verði gerð sú vægasta refsing sem lög leyfa og að gæsluvarðhald sem hann hefur sætt frá 1. október 2023 komi til frádráttar dæmdri refsingu að fullri dagatölu. Þá krefst verjandi hæfilegrar þóknunar sér til handa.

Með skýlausri játningu ákærða, sem fær stoð í framlögðum gögnum, þykir sannað að ákærði hafi gerst sekurum þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur [...]. Sakavottorð ákærða sem er [...]ríkisborgari liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi.

Af rannsóknargögnum málsins verður ekki séð að ákærði hafi verið eigandi fíkniefnanna eða skipuleggjandi innflutningsins. Verður litið til þessara atriða við ákvörðun refsingar sem og samvinnu ákærða á rannsóknarstigi og skýlausrar játningar ákærða á rannsóknarstigi og fyrir dómi. Á hinn bóginn verður ekki fram hjá því litið að ákærði flutti talsvert magn af kókaíni til landsins ætluðu til söludreifingar hér á landi í ágóðaskyni. Aðkoma hanser ómissandi liður í því ferli að koma efnunum í dreifingu hér á landi. Að öllu framangreindu virtu þykir refsing ákærða hæfilega ákveðin fangelsi í 75 daga. Til frádráttar þeirri refsingu komi gæsluvarðhald sem ákærði hefur sætt frá 1. október 2023 að fullri dagatölu, sbr. 76. gr. almennra hegningarlaga.

Þá sæti ákærði upptöku fíkniefna sem haldlögð voru af lögreglu við rannsókn málsins líkt og nánar greinir í dómsorði.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað sem einskorðast við þóknun skipaðs verjanda ákærða á rannsóknarstigi og fyrir dómi, H-kvk-ef A-kvk-þgf lögmanns sem þykir hæfilega ákveðin með hliðsjón af tímaskýrslu verjandans, eðli og umfangi málsins 1.054.620 krónur að meðtöldum virðisaukaskatti og 42.880 krónur í aksturskostnað lögmannsins.

Af hálfu ákæruvaldsins fór Á-kk-nf J-kk-nf aðstoðarsaksóknari með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, F-x-x A-x-x U-x-x, sæti fangelsi í 75 daga. Til frádráttar þeirri refsingu komi gæsluvarðhald ákærða frá 1. október 2023 að fullri dagatölu.

Ákærði sæti upptöku á 137,38 gaf kókaíni.

Ákærði greiði 1.054.620 króna þóknun skipaðs verjanda síns, H-kvk-ef A-kvk-ef lögmanns og 42.880 krónur í aksturskostnað lögmannsins.

Rétt endurrit staðfestir

Héraðsdómur Reykjaness 08.11.2023.